[{"text_idx": "#000006", "text": "Llygad ar Ewrop a Chymru"}, {"text_idx": "#000010", "text": "Mae Senedd Ewrop wedi pleidleisio\u2019n llethol dros gymeradwyo Cytundeb Masnach a Cydweithredu\u2019r DU-UE (TCA) a, hefyd, amlinellodd araith y Frenhines y rhaglen ddeddfwriaethol ar gyfer y sesiwn seneddol newydd gan gynnwys Biliau ar o\u0302l Brexit a fydd yn disodli rheoliadau blaenorol yr Undeb Ewropeaidd. Y ddau fwyaf perthnasol i\u2019n gwaith ni yw\u2019r Bil Rheoli Cymhorthdal a\u2019r Bil Caffael. Pan fydd gennym ni ragor o wybodaeth am y rhain byddwn ni\u2019n ei rhannu gyda chi."}, {"text_idx": "#000012", "text": "Cyhoeddwyd Cynllun Llywodraeth y Deyrnas Unedig ar gyfer Cymru yr wythnos ddiwethaf gan gynnwys gwybodaeth am sut y bydd cronfeydd y Deyrnas Unedig sy\u2019n disodli\u2019r Cronfeydd Strwythurol a Buddsoddi Ewropeaidd yn cefnogi eu huchelgais cyffredinol o ran sicrhau cydbwysedd ar draws y Deyrnas Unedig gyfan. Dilynodd hyn y cyhoeddiad y caiff y ddogfen bolisi ddisgwyliedig sy\u2019n canolbwyntio ar ddatganoli ac adfer lleol ei disodli gan bapur gwyn ar Gydbwyso, i\u2019w gyhoeddi yn nes ymlaen eleni."}, {"text_idx": "#000015", "text": "Mae\u2019r Adran Gwaith a Phensiynau bellach wedi cyhoeddi y dyfarnwyd contract i gyflenwi\u2019r Rhaglen Ailddechrau yng Nghymru i Serco. Bydd atgyfeiriadau i\u2019r rhaglen yn dechrau ym mis Gorffennaf eleni. Disgwylir y bydd darpariaeth Cronfa Gymdeithasol Ewrop yn gallu gweithio ochr yn ochr a\u0302\u2019r gweithgarwch hwn lle y mae gwerth ychwanegol clir ond disgwylir y bydd cwestiynau i\u2019w holi wrth i\u2019r rhaglen ddod yn fyw. Bydden ni\u2019n eich annog chi i siarad a\u0302\u2019ch rheolwr cronfa yn uniongyrchol er mwyn egluro materion ac, wrth gwrs, mae pob croeso i chi gysylltu a\u0302 ni os oes gennych chi gwestiynau."}, {"text_idx": "#000017", "text": "Rydyn ni wedi gweld awdurdodau lleol ar draws Cymru yn lansio eu prosesau cyflwyno cais ar gyfer Cronfa Adfywio Cymunedol y Deyrnas Unedig ac mae\u2019r mwyafrif ohonynt bellach wedi cau. Mae 3-SET yn awyddus i glywed gan fudiadau ledled Cymru y gallent helpu i hysbysu ein trafodaethau a\u0302 Llywodraeth y Deyrnas Unedig ac Awdurdodau Lleol yn y dyfodol. Er mwyn ein helpu ni i gasglu\u2019r adborth hwn, cwbwlhewch yr arolwg byr yma neu gallwch chi gysylltu a\u0302 ni yn uniongyrchol yn 3set@wcva.cymru i gael sgwrs anffurfiol."}, {"text_idx": "#000018", "text": "Yn ystod yr wythnosau nesaf, byddwn ni\u2019n rhannu gwybodaeth am weithgor er mwyn cael lleisiau o\u2019r sector i ganolbwyntio ar gronfeydd y Deyrnas Unedig a fydd yn disodli\u2019r Cronfeydd Strwythurol a Buddsoddi Ewropeaidd (ESIF) presennol. Bydd y grw\u0302p hwn ar agor i unrhyw un sydd a\u0302 diddordeb yn y rhaglenni hyn a heb ei gyfyngu i\u2019r rhai sy\u2019n gweithio gydag ESIF ar hyn o bryd. Os ydych chi\u2019n adnabod rhywun a all fod a\u0302 diddordeb mewn cymryd rhan yn y gwaith hwn, dylech chi ei annog i gysylltu a\u0302 ni er mwyn i ni sicrhau ei fod yn derbyn gwybodaeth berthnasol."}, {"text_idx": "#000019", "text": "ERSA yw\u2019r corff aelodaeth yn y Deyrnas Unedig sy\u2019n ymgyrchu dros wasanaethau o safon uchel ar gyfer ceiswyr gwaith ac enillwyr cyflog isel yn y Deyrnas Unedig. Mae ei aelodaeth yn cynnwys cynrychiolaeth ar draws elusennau, awdurdodau lleol, mentrau cymdeithasol, cyrff ariannu, a mudiadau sector preifat. Mae\u2019n cynnwys fforymau sy\u2019n ystyried materion penodol ym mhob cenedl ac mewn meysydd pwnc penodol gan gynnwys cynllun Kickstart, symudedd ieuenctid, iechyd, a rhaglenni cyflogaeth ar draws y Deyrnas Unedig gyfan. Cewch ragor o wybodaeth am y buddion sydd ynghlwm ag aelodaeth ar ei wefan."}, {"text_idx": "#000020", "text": "Bellach, mae ERSA yn lansio platfform, ASK SETH, i ddod a\u0302 gwybodaeth ar gyfer ceiswyr gwaith ar draws y Deyrnas Unedig a fydd yn eu helpu nhw i ddeall pa ddarpariaeth sydd ar gael yn eu hardal nhw. Er bod sawl platfform ar gael yn Nghymru gan gynnwys DEWIS a chynllun Canfod Cymorth Cymru\u2019n Gweithio, bydd ASK SETH yn cynnig opsiwn arall i bobl gyrchu gwybodaeth ac adnoddau i\u2019w cynorthwyo nhw wrth chwilio am waith. Gall unrhyw fudiad sy\u2019n darparu gwasanaethau cyflogadwyedd gofrestru ei wybodaeth am ddim ar y platfform trwy lenwi templed syml sydd ar gael yma"}]